Sojuz TMA-19M

**Sojuz TMA-19M** bola ruská kozmická loď typu Sojuz. Dňa 15. decembra 2015 Sojuz vyštartoval z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 46. Kozmická loď slúžila u ISS ako záchranná loď až do 18. júna 2016, kedy sa s ňou rovnaká trojica kozmonautov vrátila späť na Zem.

## Posádka
*  Jurij Malenčenko (6), veliteľ, Roskosmos (CPK)
*  Timothy Kopra (2), palubný inžinier 1, NASA
*  Timothy Peake (1), palubný inžinier 2, ESA

### Záložná posádka
*  Anatolij Ivanišin, veliteľ, Roskosmos (CPK)  
*  Takuja Óniši, palubný inžinier 1, JAXA
*  Kathleen Rubinsová, palubný inžinier 2, NASA

## Priebeh letu
Sojuz TMA-19M vyštartoval pomocou nosnej rakety Sojuz-FG z kozmodrómu Bajkonur dňa 15. decembra 2015 o 11:03:09,328 svetového času (UTC). Približne po deviatich minútach od štartu bol navedený na počiatočnú obežnú dráhu vo výške 200,75 – 253,08 km. Po šiestich hodinách letu sa v ten istý deň o 17:33:26 UTC pripojil k spojovaciemu uzlu modulu Rassvet na Medzinárodnej vesmírnej stanici (ISS), pričom kvôli problému s automatickým systémom približovania musel Jurij Malenčenko prevziať manuálne riadenie, čím sa spojenie s ISS oneskorilo o 10 minút. Posádka prešla na stanicu o 19:58 UTC a zapojila sa do práce Expedície 46.

Dňa 18. júna 2016 o 05:52:33 UTC sa tá istá trojica kozmonautov odpojila od Medzinárodnej vesmírnej stanice a v ten istý deň o 09:15:06,3 UTC úspešne pristáli v kazašskej stepi, 155 kilometrov juhovýchodne od Džezkazganu. Veliteľ Sojuzu TMA-19M, Jurij Malenčenko, si pri tomto svojom už šiestom a zároveň poslednom lete pripísal aj rekord v celkovom počte strávených dní vo vesmíre, ktorých má na konte 827,4, čím sa zaradil na druhé miesto po kozmonautovi Gennadijovi Padalkovi.  

## Galéria

Súbor:Soyuz TMA-19M crew in front of St. Basil's Cathedral in Moscow.jpg|Posádka Sojuzu na Červenom námestí v Moskve
Súbor:Soyuz TMA-19M spacecraft in the integration facility (1).jpg|Kozmická loď Sojuz TMA-19M počas predletových kontrol
Súbor:Expedition 46 Soyuz Rollout (NHQ201512130016).jpg|Prevoz rakety Sojuz-FG na štartovaciu rampu, 13. december 2015
Súbor:Expedition 46 Soyuz Rollout (NHQ201512130031).jpg|Nosná raketa Sojuz-FG po vztýčení na štartovacej rampe
Súbor:Expedition 46 Preflight (NHQ201512150009).jpg|Posádka sa lúči pred štartom
Súbor:Expedition 46 Launch (NHQ201512150033).jpg|Štart Sojuzu TMA-19M z Bajkonuru, 15. december 2015
Súbor:Expedition 46 Launch (NHQ201512150014).jpg|Štartujúca raketa Sojuz-FG
Súbor:Soyuz TMA-19M spacecraft approaches the ISS (1).jpg|Kozmická loď Sojuz TMA-19M sa blíži k Medzinárodnej vesmírnej stanici
Súbor:ISS-47 Busy Traffic at the International Space Station.jpg|Kozmická loď Sojuz TMA-19M pripojená k spojovaciemu uzlu Rassvet na ISS, 3. apríl 2016
Súbor:Expedition 47 Soyuz TMA-19M Landing (NHQ201606180015).jpg|Návratový modul Sojuzu klesá na padáku
Súbor:Expedition 47 Soyuz TMA-19M Landing (NHQ201606180002).jpg|Pristátie Sojuzu v kazašskej stepi neďaleko Džezkazganu, 18. jún 2016
Súbor:Expedition 47 Soyuz TMA-19M Landing (NHQ201606180030).jpg|Pátracie a záchranné tímy po príchode k návratovému modulu krátko po pristátí
Súbor:Expedition 47 Soyuz TMA-19M Landing (NHQ201606180003).jpg|Posádka po pristátí v starostlivosti záchranných jednotiek


## Referencie


## Iné projekty

## Externé odkazy
* Informácie o lete Sojuzu TMA-19M
* Američan, Rus a Brit dorazili na ISS

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2015
Kategória:Kozmonautika v 2016